CELEX: 62021CN0472
Language: hu
Date: 2021-08-02 00:00:00
Title: C-472/21. sz. ügy: A Bundesgerichtshof (Németország) által 2021. augusztus 2-án benyújtott előzetes döntéshozatal iránti kérelem – Monz Handelsgesellschaft lnternational mbH & Co. KG kontra Büchel GmbH & Co. Fahrzeugtechnik KG

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/18
            
         
      A Bundesgerichtshof (Németország) által 2021. augusztus 2-án benyújtott előzetes döntéshozatal iránti kérelem – Monz Handelsgesellschaft lnternational mbH & Co. KG kontra Büchel GmbH & Co. Fahrzeugtechnik KG
      (C-472/21. sz. ügy)
      (2021/C 471/26)
      Az eljárás nyelve: német
      
         A kérdést előterjesztő bíróság
      
      Bundesgerichtshof
      
         Az alapeljárás felei
      
      
         Fellebbező: Monz Handelsgesellschaft lnternational mbH & Co. KG
      
         Ellenérdekű fél: Büchel GmbH & Co. Fahrzeugtechnik KG
      
         Az előzetes döntéshozatalra előterjesztett kérdések
      
      
                  1)
               
               
                  Az alkotóelem, amelyben a formatervezési minta megtestesül, a 98/71/EK irányelv 3. cikkének (3) bekezdése értelmében akkor „látható”, ha a formatervezési minta az alkotóelem beépített állapotában objektív módon felismerhető, vagy az a fontos, hogy meghatározott felhasználási feltételek mellett vagy meghatározott nézőpontból legyen látható?
               
            
                  2)
               
               
                  Amennyiben az első kérdésre azt a választ kell adni, hogy a láthatóság meghatározott felhasználási feltételek mellett vagy meghatározott nézőpontból valósul meg:
                  
                              a)
                           
                           
                              Jelentősége van-e az összetett termék végső felhasználó részéről történő, a 98/71/EK irányelv (1) 3. cikkének (3) és (4) bekezdése értelmében vett „rendeltetésszerű használatának” megítélése szempontjából az alkotóelem vagy az összetett termék gyártója szerinti rendeltetési célnak, vagy az összetett termék végső felhasználó általi szokásos használatának?
                           
                        
                              b)
                           
                           
                              Milyen szempontok alapján kell értékelni, hogy valamely összetett termék végső felhasználó részéről történő használata a 98/71/EK irányelv 3. cikkének (3) és (4) bekezdése értelmében „rendeltetésszerűnek” minősül-e?
                           
                        
            
         (1)  A formatervezési minták oltalmáról szóló, 1998. október 13-i 98/71/EK európai parlamenti és tanácsi irányelv (HL 1998. L 289., 28. o.; magyar nyelvű különkiadás 13. fejezet, 21. kötet, 120. o.).